Onsdag eftermiddag ved 17-tiden kørte to biler af motorvejen, uafhængigt af hinanden, og landede begge på taget. Den første ulykke skete på motorvejsfrakørslen ved Humlebakken i Aalborg, hvor en 50-årig mand i en personbil kørte i grøften, så bilen røg rundt og endte på taget. Det var klokken 16.35. Lidt længere nordpå var den senere gal igen. Klokken 17.15 på motorvejen ved Vodskov røg en 49-årig kvinde i en personbil rundt på taget, og endte ude på en mark. Ingen kom til skade ved de to soloulykker. - Hjulet kan få fat i underlaget, når der er blødt, siger vagtchef Kenneth Ginnerup fra Nordjyllands Politi. De to ulykke gav ikke anledning til trafikale problemer.

Referat:
To soloulykker på motorvejen onsdag eftermiddag.